stanford-oval/wikipedia huggingface dataset:
תהילים קכ"א
המזמור בתרבות > במוזיקה החסידית

אשא עיני - אהרון רזאל באלבומו זמן הגאולה.
אשא עיני - אברומי וינברג.
אשא עיני - יונתן רזאל יחד עם התזמורת הסימפונית ראשון לציון.
אשא עיני - אחיה אשר הכהן אלורו.
אשא עיני - חיים ישראל באלבום שערי רצון
אשא עיני - לחן של הרב יצחק גינזבורג.
עזרי - שלמה טויסיג באלבום 5 קולות.
כי עמך הסליחה אייזיק האניג, יעקב יהודה דסקל ודניאל מנדלוביץ ביצוע ניגון של חסידות פיטסבורג באלבום זכר חסדו.
קאפיטל קכ"א - המזמור בניגון מיוחד לכבוד יום הולדתו ה-120 של הרבי מליובאויטש בלחן של אברהם פריד בביצוע משותף של פריד עם בני פרידמן ואלי מרקוס בעיבוד של אברימי ברקו.
ה' ישמור צאתך ובואך - מרדכי בן דוד בלחן של משה חזקי' וייס, באלבום השפעות.
הפסוק "הנה לא ינום ולא יישן, שומר ישראל" משולב בשיר של אם ה' לא יבנה בית של מקהלת שירה בלחן של שלמה יהודה רכניץ.
תעשה לי סאב

| --- | --- |
 סוגה:  קומדיית מצבים
 יוצרים:  יוני חרל"פ
 כותבים:  יוני חרל"פ אביתר חלימי
 בימוי:  יוני חרל"פ
 שחקנים:  טום באום ג'וי ריגר קווין רובין
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  10
 הפקה
 מפיק:  מיכל גווילי אופיר אורן דנה דיין
 מפיקים בפועל:  גילי פלד אבי גוהר בני מנשה
 חברת הפקה:  ערוץ הילדים
 הפצה:  ערוץ הילדים
 עורכים:  איתי גל אביתר חלימי בני מנשה
 צלמים:  אימרי עגמון (צלם ראשי) תומאס וייס
 אורך פרק:  כ-15 דקות
 שידור
 תקופת שידור מקורית:  13 בינואר 2019 – 12 בפברואר 2019
 
תעשה לי סאב היא סדרת טלוויזיה קומית ישראלית בהפקת ערוץ הילדים אשר שודרה בשנת 2019.
תקציר העלילה

טום באום הוא קומיקאי כושל אשר רוצה להיות מפורסם ובכך מנסה את מזלו לפתוח ערוץ יוטיוב משלו. בעזרת אחותו ג'וי ריגר וחברו קווין רובין ועוד שלל כוכבי רשת אחרים המתארחים במהלך הפרקים, הוא מנסה להיות מפורסם בערוץ יוטיוב משלו בלבד.
דמויות > דמויות ראשיות

טום (טום באום) - קומיקאי שרוצה להיות כוכב רשת. חברו הטוב של קווין ואחיה של ג'וי ומנסה להיעזר בהם במהלך העונה להיות כוכב רשת מצליח.
ג'וי (ג'וי ריגר) - אחותו של טום ומנסה לעזור לו להיות כוכב רשת מצליח במהלך העונה.
קווין (קווין רובין) - כוכב רשת מצליח. חברם הטוב של ג'וי וטום. מנסה במהלך העונה לעזור לטום להיות גם כוכב רשת מצליח.
דמויות > דמויות אורחות

אביחי (אוראל צברי) - חברו הטוב של קווין. מנסה לעזור לתום להוציא שיר בפרק הראשון.
אבי קלמטינה (איקו כהן) - ראש שדה הקלמנטינות. טום, קווין ואביחי צילמו אצלו בשדה שיר.
שחר סויקיס (בתפקיד עצמו) - כוכב רשת. מסתבך עם טום בפרק השביעי.
עמרי מזרחי (בתפקיד עצמו) - כוכב רשת. טום מתייעץ איתו ועם ניסו שליו בנוגע לפתוח ערוץ "ביוטי" משלו.
ניסו שליו (בתפקיד עצמו) - כוכב רשת. טום מתייעץ איתו ועם עמרי מזרחי בנוגע לפתוח ערוץ "ביוטי" משלו.
שלומי בן עטר (בתפקיד עצמו) - כוכב רשת ביחד עם אייל ושניהם בערוץ היוטיוב "המרתף". מתארחים בפרק השלישי.
ליאל אלי (בתפקיד עצמה) - כוכבת רשת. בפרק התשיעי הופכת לחברה הכי טובה של טום לאחר שהכירו בטיקטוק.
אלכס סמולקין (בתפקיד עצמו) - כוכב רשת. עושה וולוגים עם ליזה ושניהם מתארחים בפרק הרביעי.
ליזה ביך (בתפקיד עצמה) - כוכבת רשת. עושה וולוגים ביחד עם סמולקין ושניהם מתארחים בפרק הרביעי.
עמנואל לוי (בתפקיד עצמה) - כוכבת רשת. התארחה בפרק השביעי שניסתה עם שחר סויקיס ועם טום את אתגר הסוכריות המגעילות.
סקירת סדרה

| עונה | עונה | פרקים | פרקים | שודרה לראשונה (ישראל ישראל)> הפרק הראשון | שודרה לראשונה (ישראל ישראל)> הפרק האחרון |
| --- | --- | --- | --- | --- | --- |
|  | 1 | 10 | 10 | 13 בינואר 2019 | 12 בפברואר 2019 |
הסדרה שודרה בימים ראשון ושלישי כל שבוע, מ-13 בינואר עד 12 בפברואר 2019. הסדרה כללה 10 פרקים וכמעט בכל פרק התארחו בה לפחות שני כוכבי רשת מוכרים.
פרקים > עונה 1

| מספר הפרק (בסדרה) | שם הפרק | תקופת שידור מקורי ישראל | אורח בפרק |
| --- | --- | --- | --- |
| 1 | טום מוציא שיר | 13 בינואר 2019 | אוראל צברי, איקו כהן |
| 2 | ביוטיטום | 15 בינואר 2019 | ניסו שליו, עמרי מזרחי |
| 3 | טום גיימר | 20 בינואר 2019 | "המרתף" |
| 4 | טום עושה וולוג | 22 בינואר 2019 | אלכס סמולקין, ליזה בך |
| 5 | טום האפל | 27 בינואר 2019 | עמית רחום |
| 6 | טום ממליץ | 29 בינואר 2019 | - |
| 7 | טום עושה אתגרים | 3 בפברואר 2019 | עמנואל לוי, שחר סויקיס |
| 8 | טום מצחיקול | 5 בפברואר 2019 | - |
| 9 | טום בסטי | 10 בפברואר 2019 | ליאל אלי |
| 10 | טום באום כוכב רשת | 12 בפברואר 2019 | כל האורחים שהיו בסדרה |
תומאס נורת'

תומאס נורת' (באנגלית Thomas North; ‏1535–1601) היה מתרגם אנגלי.
תולדות חייו

נורת' נולד בלונדון בשנת 1535, את חוק לימודיו עשה בקולג' "פטרהאוס" שבאוניברסיטת קיימברידג', לאחר סיום לימודיו הצטרף לאכסניית המשפט לינקולן אין שם התעניין לראשונה בתרגום.
נורת' התגייס לצבא האנגלי ונלחם כקצין באירלנד בשנת 1582, השתתף בהגנת הולנד מפני התקפתה של ספרד בשנים 1585–1587 והיה ממונה בשנת 1588 על אימון מיליציה שיועדה להילחם בספרדים במקרה שההארמדה הספרדית תפלוש לאיים הבריטיים. בשנים 1596–1597 נלחם שוב באירלנד ובאותן שנים הוענק לו תואר אבירות על ידי אליזבת הראשונה, מלכת אנגליה.
עבודתו כמתרגם

נורת' תרגם את ספרו הראשון בשנת 1557, היה זה ספרו של המורליסט הספרדי אנטוניו דה גווארה שנורת' תרגמו מן התרגום הצרפתי ופרסמו בשם "The Diall of Princes". ספר זה עוסק בהגותו של הקיסר הרומי מרקוס אורליוס שנודע כפילוסוף. בשנת 1570 תרגם אוסף איטלקי של משלים מתוך החיבור ההודי משלי בידבה.
נורת' היה הראשון שתרגם את "החיים המקבילים" של פלוטרכוס לאנגלית, מכיוון שלא ידע יוונית הוא השתמש בתרגום בצרפתי מאת ז'אק אמיו. בתרגום זה הוא העביר את סגנונו של פלוטרכוס, שכבר זכה לסגנון רנסאנסי בתרגומו של אמיו, לסגנון אנגלי כאילו החיבור נכתב על ידי סופר אנגלי בן העידן האליזבתני. תרגום זה נחשב כאחת מיצירות המופת של הפרוזה האנגלית באותה תקופה ונודעת לו השפעה רבה על ויליאם שייקספיר שלא רק שספר זה שימש לו כהשראה בעת כתיבת המחזות "יוליוס קיסר", "אנטוניוס וקלאופטרה" ו"קוריולנוס" אלא שהוא אף עשה שימוש בקטעים שלמים מן התרגומים במחזותיו בלא שינוי.
תמיד חלמתי

תמיד חלמתי הוא אלבום האולפן השלישי של הזמר-יוצר הישראלי אליעד. האלבום יצא לאור ב-16 במאי 2018, על ידי חברת התקליטים NMC.
רקע והפקה

רוב שירי האלבום, בדומה לאלבומים הקודמים של נחום, הופקו על ידי נחום עצמו ונועם עקרבי. להפקת השירים "סוף השבוע" ו"ניצחון" הצטרף צאלון בוחבוט. כמו כן, כל שירי האלבום נכתבו והולחנו על ידי נחום עצמו, בחלק מהשירים, הצטרפו לכתיבה וההלחנה תמר יהלומי, טדרוס מלהקת "אקסום", צאלון בוחבוט, שמעון בוסקילה ויוסי גיספן. מתוך האלבום, יצאו הסינגלים "לנשום", "תמיד חלמתי", "סוף השבוע" ו"זמן" שזכו להצלחה רבה במצעדי הפזמונים ולמיליוני צפיות באתר יוטיוב.
תוך פחות משבוע, הגיע האלבום למעמד "אלבום פלטינה" על מכירת 30,000 עותקים.
רשימת רצועות

| תמיד חלמתי> מס' | תמיד חלמתי> שם | תמיד חלמתי> משך | תמיד חלמתי>  | תמיד חלמתי>  | תמיד חלמתי>  | תמיד חלמתי>  | תמיד חלמתי>  | תמיד חלמתי>  | תמיד חלמתי>  |
| --- | --- | --- | --- | --- | --- | --- | --- | --- | --- |
| 1. | תמיד חלמתי  | 3:35 |  |  |  |  |  |  |  |
| 2. | שמיים  | 3:28 |  |  |  |  |  |  |  |
| 3. | לנשום (עם שמעון בוסקילה)   | 3:38 |  |  |  |  |  |  |  |
| 4. | בסוף נשארת  | 3:14 |  |  |  |  |  |  |  |
| 5. | זמן  | 3:50 |  |  |  |  |  |  |  |
| 6. | ניצחון  | 3:49 |  |  |  |  |  |  |  |
| 7. | סוף השבוע  | 3:40 |  |  |  |  |  |  |  |
| 8. | זורם לי בדם  | 3:34 |  |  |  |  |  |  |  |
| 9. | מקום אחר (עם הלהקות הצבאיות)   | 3:54 |  |  |  |  |  |  |  |
| 10. | דיברנו  | 3:39 |  |  |  |  |  |  |  |
| משך כולל: | משך כולל: | 36:00 |  |  |  |  |  |  |  |
סינגלים

| לנשום |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 26 בנובמבר 2016 | מצעדים שבועיים מדיה פורסט - מקום ראשון  רשת ג' - מקום ראשון  אחד אחד - מקום ראשון מצעדים שנתיים מדיה פורסט - מקום 4  רשת ג' - מקום 29  גלגלצ - מקום 39 |  |
|  | אורך: 3:38 | מצעדים שבועיים מדיה פורסט - מקום ראשון  רשת ג' - מקום ראשון  אחד אחד - מקום ראשון מצעדים שנתיים מדיה פורסט - מקום 4  רשת ג' - מקום 29  גלגלצ - מקום 39 |  |
|  | פזמונאי: יוסי גיספן ואליעד נחום | מצעדים שבועיים מדיה פורסט - מקום ראשון  רשת ג' - מקום ראשון  אחד אחד - מקום ראשון מצעדים שנתיים מדיה פורסט - מקום 4  רשת ג' - מקום 29  גלגלצ - מקום 39 |  |
|  | מלחין: שמעון בוסקילה ואליעד נחום | מצעדים שבועיים מדיה פורסט - מקום ראשון  רשת ג' - מקום ראשון  אחד אחד - מקום ראשון מצעדים שנתיים מדיה פורסט - מקום 4  רשת ג' - מקום 29  גלגלצ - מקום 39 |  |
|  |  | מצעדים שבועיים מדיה פורסט - מקום ראשון  רשת ג' - מקום ראשון  אחד אחד - מקום ראשון מצעדים שנתיים מדיה פורסט - מקום 4  רשת ג' - מקום 29  גלגלצ - מקום 39 |  |
| תמיד חלמתי |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 3 ביולי 2017 | מצעדים שבועיים מדיה פורסט - מקום ראשון מצעדים שנתיים כאן גימל - מקום חמישי  גלגלצ - מקום חמישי |  |
|  | אורך: 3:32 | מצעדים שבועיים מדיה פורסט - מקום ראשון מצעדים שנתיים כאן גימל - מקום חמישי  גלגלצ - מקום חמישי |  |
|  | פזמונאי: אליעד נחום וראובן ארגאי | מצעדים שבועיים מדיה פורסט - מקום ראשון מצעדים שנתיים כאן גימל - מקום חמישי  גלגלצ - מקום חמישי |  |
|  | מלחין: אליעד נחום וראובן ארגאי | מצעדים שבועיים מדיה פורסט - מקום ראשון מצעדים שנתיים כאן גימל - מקום חמישי  גלגלצ - מקום חמישי |  |
|  |  | מצעדים שבועיים מדיה פורסט - מקום ראשון מצעדים שנתיים כאן גימל - מקום חמישי  גלגלצ - מקום חמישי |  |
| זמן |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 12 בנובמבר 2017 | מצעדים שבועיים מדיה פורסט - מקום ראשון |  |
|  | אורך: 3:38 | מצעדים שבועיים מדיה פורסט - מקום ראשון |  |
|  | פזמונאי: תמר יהלומי | מצעדים שבועיים מדיה פורסט - מקום ראשון |  |
|  | מלחין: תמר יהלומי ואליעד נחום | מצעדים שבועיים מדיה פורסט - מקום ראשון |  |
|  |  | מצעדים שבועיים מדיה פורסט - מקום ראשון |  |
| סוף השבוע |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 11 בפברואר 2018 | מצעדים שבועיים מדיה פורסט - מקום שני מצעדים שנתיים כאן גימל - מקום 30  גלגלצ - מקום 36 |  |
|  | אורך: 3:38 | מצעדים שבועיים מדיה פורסט - מקום שני מצעדים שנתיים כאן גימל - מקום 30  גלגלצ - מקום 36 |  |
|  | פזמונאי: אליעד נחום | מצעדים שבועיים מדיה פורסט - מקום שני מצעדים שנתיים כאן גימל - מקום 30  גלגלצ - מקום 36 |  |
|  | מלחין: אליעד נחום וצאלון בוחבוט | מצעדים שבועיים מדיה פורסט - מקום שני מצעדים שנתיים כאן גימל - מקום 30  גלגלצ - מקום 36 |  |
|  |  | מצעדים שבועיים מדיה פורסט - מקום שני מצעדים שנתיים כאן גימל - מקום 30  גלגלצ - מקום 36 |  |
הערות שוליים

↑  אליעד נחום, נועם עקרבי, צאלון בוחבוט
↑  אליעד | תמיד חלמתי | דיסק אלבום, באתר דיסק סנטר
↑  וואלה! תרבות‏, תמיד חלמנו שזה יקרה: אליעד יופיע באולפן וואלה! NEWS ביום חמישי, באתר וואלה, 24 בפברואר 2020
↑  דודי פטימר, ‏מכשף, אנרגטי ונוטף כישרון: אליעד נחום מוכיח שהוא כוכב פופ אמיתי, באתר מעריב אונליין, 23 במאי 2018
| אליעד נחום |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | סימן • אור • תמיד חלמתי • מסע • בין עולמות |  |
| ערכים קשורים | NMC • שמש |  |
| אליעד נחום - סינגלים |
| --- | --- | --- |
| סימן | "סימן" • "מקלט" • "חופשי" • "אחרון הימים" • "מתוק כשמרלי" |  |
| אור | "אור" • "רוחות" • "אם ניגע" • "מיאמי" • "נוסע" |  |
| תמיד חלמתי | "לנשום" • "תמיד חלמתי" • "זמן" • "סוף השבוע" • "שמיים" • "מקום אחר" |  |
| מסע | "מסע" • "איפה את" • "מורידים את הירח" • "יום הולדת" • "השקט שלך" • "בת 28" • "אל תגלי" • "Never Fall" • "אין מאושר ממני" |  |
| סינגלים אחרים | "רוץ קדימה ילד" • "Cure the Corona" |  |
תקרת צלעות

תקרת צלעות לאחר יציקתה עם איטונג כגוף מילוי וללא טיח
תקרת צלעות היא טכנולוגיית בנייה שכיחה מאוד של תקרות מבטון מזוין. התקרה בנויה כרצף של קורות הנשענות על שני סמכים הצולבות רצף קורות נוסף. בין הקורות, המכונות "צלעות", קיימים רווחים קבועים בכל אחד מהצירים. רווחים אלה יכולים להישאר כחללי אוויר ויכולים להיסגר על ידי גופי מילוי קלים על מנת ליישר את חלקה התחתון של התקרה ולהקל על תהליך הבנייה.
התקרה המתקבלת היא בצורה של רשת המתנגדת לכפיפה בשני הצירים הישרים שלה. בארבע דופנותיה היא נשענת על קירות נושאים או על קורות בטון חזקות יותר. צורתה של תקרת הצלעות היא כמו רצף של פרופילי "T" (הנראים כ-TTTTTTTT) ובחלקו התחתון של כל "T" מונחים מוטות הזיון העיקריים בשני הכיוונים.
תקרת צלעות היא למעשה יישום של רעיון הקורה הפשוטה העובדת באופן חד-ממדי למשטח תקרה הפועל בשני ממדים. גם במשטח העליון שנוצר בתקרת הצלעות מונחת רשת פלדה השומרת על כל התקרה כיחידה מקשית אחת עליה גם ניתן להניח חול וריצוף עבור הקומה הבאה.
על אף שברוב מוחלט של המקרים בנויה תקרת הצלעות בזויות ישרות, קיימות תקרות צלעות הפועלות באותו העיקרון אך בצורת משולשים.
גופי מילוי

המסה השימושית לטובת היציבות בתקרת הצלעות היא למעשה תיבה ממנה נגרעו תיבות קטנות ונמוכות יותר. על מנת לחסוך בבטון (שהוא חומר כבד מאוד) מניחים את גופי המילוי הקלים בטרם היציקה בין הצלעות הנדבקים לבטון והופכים להיות חלק מהתקרה. לרוב משתמשים בבלוקי איטונג קלים אך קיימים גם שימושים בבלוקים אחרים ובשילוב עם חומרים אחרים כגון קל-קר. גופי המילוי חוסכים טפסות עבור הנפחים המיותרים. יתרונותיהם של גופי מילוי אלה מלבד היותם קלים יותר מאשר בטון ומקלים אף על תבניות היציקה הם בידוד תרמי ואקוסטי טובים יותר וכן יצירת תקרה שטוחה ונוחה יותר עבור הוספה של שכבת טיח.
אם איכות יציקת הבטון היא גבוהה, ניתן להשאירה חשופה ולהראות את הצלעות ואת החללים שביניהן. גישה זו מקובלת בבנייה ברוטליסיטית. הקושי בתקרה מסוג זה היא כאמור הצורך ליצור תיבות כחלק מהטפסות אשר ייצרו את חללי האוויר ולאחר היציקה ישלפו החוצה.
ראו גם

תקרה
בטון מזוין
פל קל
תקלה בירח הדבש

| --- | --- |
כרזת הסרט
כרזת הסרט
 מבוסס על:  מחזה של ביל נוטון
 בימוי:  רוי בולטינג
 הופק בידי:  ג'ון בולטינג
 תסריט:  רוי בולטינג, ג'פרי דל
 עריכה:  ארנסט הוסלר
 שחקנים ראשיים:  היילי מילס הייוול בנט ג'ון מילס בארי פוסטר
 מוזיקה:  פול מקרטני
 צילום:  הארי וקסמן
 מדינה:  בריטניה בריטניה
 חברה מפיצה:  האחים וורנר
 הקרנת בכורה:  18 בדצמבר 1966
 משך הקרנה:  115 דקות
 שפת הסרט:  אנגלית 
 סוגה:  דרמה קומית 
 הכנסות:  2,225,000 דולר
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
תקלה בירח הדבש (באנגלית: The Family Way) הוא סרט קולנוע בריטי מסוגת דרמה קומית משנת 1966, בבימויו של רוי בולטינג, עם היילי מילס, הייוול בנט וג'ון מילס בתפקידים הראשיים.
התסריט מבוסס על המחזה "All in Good Time" של ביל נוטון (אנ') (1963) שנכתב בעקבות המחזה שלו בטלוויזיה "Honeymoon Postponed "‏ (1961).
היילי מילס מופיעה בסרט בקטע עירום קצר ולפיכך הגבילה המועצה לביקורת סרטים ומחזות את הצפייה בו רק מגיל 13.
הסרט הצליח מאוד בבריטניה ובמהלכו התיידדו היילי מילס ורוי בולטין אף על פי שהיה נשוי ומבוגר ממנה ב-33 שנים. הם התחתנו ב-1971 והתגרשו ב-1977.
ג'ון מילס זכה בפרס השחקן הטוב ביותר בפסטיבל הקולנוע בסן סבסטיאן.
צילומי החוץ נעשו בולטון בלנקשייר.
תקציר העלילה

ג'ני פייפר (היילי מילס) וארתור פיטון (הייוול בנט) הם זוג צעירים שעומדים להתחתן. ארתור הוא מקרין סרטים וג'ני עובדת בחנות תקליטים. לא היה להם כל מגע מיני לפני החתונה וג'ני בתולה. הם קונים זוג כרטיסים לירח דבש במיורקה.
לאחר הטקס בכנסייה מגיעים האורחים לבית פיטון ומרבים בשתיית אלכוהול ובשירה, בעיקר האב עזרא פיטון (ג'ון מילס). ג'ו תומפסון (בארי פוסטר) מתגנב לחדר של הזוג ומשחרר את ברגי המיטה.
לאחר שהאורחים עוזבים עולה הזוג לחדר, ארתור עצבני וכאשר הוא מנסה לקיים יחסים המיטה מתפרקת וג'ני צוחקת וארתור לא מסוגל לממש את הנישואים. בנוסף לזה מתברר שהסוכן שמכר להם כרטיסים פשט את הרגל וברח והם נאלצים לוותר על ירח הדבש.
המצב ממשיך במשך שבועות וג'ני עדיין בתולה ההורים מבחינים שמשהו לא תקין. אחיו של ארתור, ג'פרי (מארי הד) יותר נמרץ ממנו ומנסה להתחיל עם ג'ני אך היא מתנגדת. עזרא פיטון לא אוהב את התכונות הרכות של ארתור שמעדיף מוזיקה קלאסית ואמנות וחושב שהוא "נשי".
לבסוף מגלה ג'ני את המצב לאימה ושני זוגות ההורים מטקסים עיצה מה לעשות.
ארתור מחליט ללכת ליועצת נישואים אך זה מתגלה בעיירה והשמועה פורחת כאש בשדה קוצים. ג'ני מבקשת עצה מדוד פרד (וילפרד פיקלס) אך גם זה לא עוזר. כאשר ג'ון תומפסון מתגרה בארתור ואומר שהוא מוכן לעשות לו טובה ולהתחלף אתו במיטה עם ג'ני, הם רבים וארתור מכה אותו מכות נמרצות. הקטטה נגמרת כאשר אשתו של ג'ו מפרידה ביניהם ומזכירה לבעלה כי גם אצלם החלבן ממלא לפעמים את תפקידו.
ארתור חוזר הביתה נסער ומתחיל לארוז. ג'ני מגיעה ומנסה לשכנע אותו לא לעזוב. הם רבים ואז כל העכבות נעלמות וארתור מסוגל לממש את נישואיו. לבסוף מבטיח להם עזרא לעזור בקניית בית והם מקבלים החזר על הכרטיסים ששילמו ויוצאים בשמחה לירח דבש מאוחר.
צוות השחקנים

| שם השחקן/ית | שם הדמות | הערות |
| --- | --- | --- |
| היילי מילס | ג'ני פייפר/פיטון |  |
| הייוול בנט | ארתור פיטון |  |
| ג'ון מילס | עזרא פיטון | אבא של ארתור |
| מרג'ורי רודס | לוסי פיטון | אמא של ארתור |
| מארי הד | ג'פרי פיטון | אח של ארתור |
| אווריל אנגרס | ליז פייפר | אמא של ג'ני |
| ג'ון קומר | לסלי פייפר | אבא של ג'ני |
| בארי פוסטר | ג'ו תומפסון | הבוס של ארתור |
| ליז פרייזר | מולי תומפסון | אשתו של ג'ו |
| וילפרד פיקלס | הדוד פרד | דוד של ג'ני |
הערות שוליים

↑  בקשת "נורמה פילם" מהמועצה לביקורת סרטים ומחזות לרישיון הצגת הסרט "תקלה בירח הדבש" בישראל
תחותמס הרביעי

| --- | --- |

 לידה:  המאה ה־15 לפנה״ס 
 פטירה:  המאה ה־14 לפנה״ס תבאי, מצרים 
 מקום קבורה:  KV43 
 בן או בת זוג:  מותמאויה Nefertari Iaret 
 
תחריט של תחותמס הרביעי במקדש כרנך
פסל ראש של תחותמס הרביעי
תחותמס הרביעי (בתעתיק קלאסי לאנגלית: Thutmose ולעיתים Thutmosis או Tuthmosis) היה הפרעה השמיני בשושלת ה-18 של מצרים העתיקה. הוא שלט מ-1401 עד 1391 לפנה"ס או מ-1397 עד 1388 לפנה"ס. פירוש השם תחותמס הוא "ילדו של [האל] תחות". שם המלכות שלו היה מנחפררע.
תולדות מלכותו

תחותמס הרביעי היה בנו של אמנחותפ השני מאשתו טיאאה (Tiaa), אך לא היה נסיך הכתר ואביו לא הועידו כיורשו. חוקרים אחדים משערים, כי סילק את אחיו הבכור מירושת הכס ותפס את השלטון. הישגו המפורסם ביותר היה שיקום הספינקס הגדול של גיזה, לאחריו חנך את אסטלת החלום כדי להעניק גושפנקא למלכותו הבלתי צפויה. על פי הכתובת החקוקה על האסטלה ערך תחותמס הנסיך הצעיר מסע ציד, במהלכו עצר לנוח למרגלות הספינקס, שהיה קבור בחול עד צוואר. הוא נרדם, ובחלומו נגלה לו הספינקס ואמר לו, כי אם יסלק את החול וישקם אותו – מובטח לו כי יהיה הפרעה הבא. עם סיום מלאכת השיקום הציב תחותמס טבלת אבן בין שני טלפיו של הספינקס, הידועה כיום בשם "אסטלת החלום". שיקום הספינקס והאסטלה היו אפוא אמצעי תעמולה בהם השתמש תחותמס כדי להעניק לגיטימיות לתפיסתו את כס המלכות. תחותמס מלך עשר שנים, אך הידיעות אודות תקופת שלטונו הקצרה מעטות. על פי המסופר באסטלת קונוסו, דיכא תחותמס התקוממות קטנה בנוביה בשנה ה-8 למלכותו, בסביבות 1393 לפנה"ס, והוא מכונה בכתובת זו בשם "כובש סוריה". מלבד זאת אין אנו יודעים עוד על מעלליו הצבאיים. בטסי ברייאן, שכתבה ביוגרפיה של תחותמס הרביעי, מציינת כי אסטלת קונוסו מתייחסת כפי הנראה למסע צבאי קטן-היקף שערכו חייליו של המלך כדי לשים קץ להתקפות תכופות של הנובים על נתיבי מכרות זהב מסוימים במדבר המזרחי של מצרים. חשיבות מלכותו של תחותמס הרביעי בכך שכונן יחסי שלום עם ממלכת מיתני, אויבתה לשעבר של מצרים, ונשא לאישה נסיכה מיתאנית כדי לחזק את הברית שכרת. המקור לידיעותינו על יוזמתו המדינית של תחותמס הוא מכתב אל-עמארנה EA 29, שנתחבר כמה עשורים אחר כך על ידי תושרתה (Tushratta) מלך מיתני, ששלט בתקופת מלכותו של אחנתון, נכדו של תחותמס הרביעי.
זמן מלכותו ואורכה

לא ניתן לקבוע בוודאות מתי החלה מלכותו של תחותמס הרביעי, מאחר שהיא מרוחקת דורות אחדים מן האירועים האסטרונומיים המשמשים בדרך כלל לתארוך שושלות הפרעונים, ומה גם שפירושן של תצפיות אלה עודו שנוי במחלוקת. סבו של תחותמס, תחותמס השלישי, עלה לשלטון ככל הנראה בשנת 1504 או 1479 לפני הספירה, וזאת בהתבסס על שתי תצפיות ירחיות מתקופת מלכותו., הוא שלט כ-54 שנים, ואחריו מלך בנו, אמנחותפ השני, אביו של תחותמס הרביעי, קרוב ל-26 שנים, אם כי חוקרים אחדים סבורים שנמשכה 35 שנים. הדעה המקובלת כיום היא, כי תחותמס הרביעי עלה לכס המלוכה בסביבות 1401 לפנה"ס או 1400 לפנה"ס.
משך תקופת מלכותו אינו ידוע בוודאות. רוב החוקרים סבורים כי שלט תשע או עשר שנים. מנתון כותב כי מלך 9 שנים ו-8 חודשים, אלא שדבריו הנוגעים לפרעוני השושלת השמונה עשרה רצופים טעויות, ולכן יש להסתייע גם במונומנטים בני זמנו של תחותמס הרביעי כדי לקבוע כמה שנים ישב על כס המלוכה. מבין כל המונומנטים ששרדו, שלושה מתוארכים לשנת מלכותו הראשונה, אחד לרביעית, אחד כנראה לחמישית, אחד לשישית, שניים לשביעית ואחד לשמינית. מאחר ששמו של תחותמס הרביעי לא נזכר עוד לאחר אסטלת קונוסו משנת מלכותו השמינית, מקבלים החוקרים בדרך כלל את קביעתו של מנתון, והדעה הרווחת כיום היא כי מלך עשר שנים בקירוב, מ-1401 עד 1391 לפנה"ס.
מונומנטים שבנה

תחותמס הרביעי הקים במהלך שנות מלכותו כמה מונומנטים מפוארים. הוא השלים את בניית האובליסק המזרחי במקדש בכרנך בה החל תחותמס השלישי. האובליסק התנשא לגובה 32 מטרים והיה הגבוה ביותר שהוקם אי פעם במצרים. תחותמס הרביעי כינה אותו בשם "תכן ותי" (tecken waty), לאמור האובליסק היחיד במינו. בשנת 357 הועבר האובליסק על ידי הקיסר קונסטנטיוס השני אל הקירקוס מקסימוס ברומא. ב-1588 העתיק האפיפיור סיקסטוס החמישי את מקומו אל פיאצה סן ג'ובאני, בו הוא נמצא כיום, והוא מוכר בימינו בשם אובליסק הלטראנו.
כמו כן בנה בית תפילה יחיד במינו ואולם עמודים מול הגב או הקירות המזרחיים של מבנה המקדש הראשי בכרנך. בית התפילה נועד לשימושם של "אנשים שלא הורשו להיכנס למקדש הראשי, והייתה משכן אוזנו של האל אמון, שם יכול היה לשמוע את תפילות אנשי העיר." את הקפלה הקטנה, העשויה בהט, משחזרים כיום חוקרים צרפתיים ממשלחת המחקר הצרפתית-מצרית למקדש בכרנך (Franco-Egyptien D'Étude des Temple de Karnak, CFEETK).
חלומו של תחותמס הרביעי

תחותמס מתואר בסיפורים מיתולוגיים כילד יוצא דופן מבחינת יופיו המשתווה ליופיו של הורוס. גם היחס שקיבל היה זהה לזה של הורוס האל. כל כמה זמן נהג תחותמס לערוך סיור חשאי במדבר הסובב את העיר ממפיס (מוף במצרית עתיקה) עם בן לוויה. בסיורים אלו נהג תחותמס לרות חצים אל עבר מטרות העשויות מנחושת, בנוסף לצייד של אריות וחיות בר במרכבתו המהירה רתומת הסוסים. תחותמס נהג לנוח לצד הספינקס הגדול של גיזה (פסלו של חור (הורוס)-(א)מ-אח'ת) הקרוב למשכנות של אלים מצריים מרובים בהם: סת, מות, סח'מת, רננת וסוכר (שם של אל). במקום זה שכן צלו של האל רע וח'פרי. תחותמס ביום אחד התיישב בצילו של הספינקס ושיא צהרי היום נרדם. בחלומו התקיימה שיחה בינו לבין אל נעלה (הספינקס)-
"הסתכל אלי, הבט בי, בני תחותמס! אניא ביך, חור (א)מ-אחת'- רע- אתום (מיזוג בין אלים, כיאה למצרים העתיקה. יש לציין שהספניקס אינו אל, אלא מייצג את האל חור (א)מ-אחת'), אשר מעניק לך את המלוכה עלי אדמות. אתה תחבוש את הכתר הלבן (אחד מסמלי מצרים העליונה) ואת הכתר האדום (אחד מסמלי מצרים התחתונה) על כס מלכותו של האל גב. כל הארץ- לאורכה ולרוחבה- לך תהיה, כל אשר עינו של אל השמש, אדון הכל, מאירה. תנובת האדמה לחסותך תימסר, יחד עם המיסים הרבים שתגשנה כל ארצות הניכר, ואתה תזכה לחיים רוויי שנים. פני פונות אליך, ואף ליבי. שלי אתה. ראה, כאדם במצוקה אני, הלא כל איבר מאיברי מתפורר, וחול המדבר חולש עלי. עד היום חיכיתי לך, שתבוא ותמלא את משאלת ליבי ותשקמני, שהרי הנך בני ומגיני. התקרב, ראה - אני איתך, אני אובילך!"
מכאן והלך הבין תחותמס כי אלו הם דברי האל וקבל אותם בברכה. תחותמס אמר לבן לווייתו שהם ימסרו אל האל חור-(א)מ-אחת' מנחות.
מכאן סיום הטקסט אבד...)
קברו

תחותמס הרביעי נקבר בעמק המלכים, בקבר KV43, אך גופתו החנוטה הועברה מאוחר יותר עם מומיות נוספות אל חדר נסתר בקבר KV35, קברו של אמנחותפ השני, שם נתגלתה ב-1898 על ידי ויקטור לורא (Victor Loret). מבדיקת המומיה עולה, כי היה חולה מאוד ורזה מאוד בחודשי חייו האחרונים. לאחר מותו עלה לכס המלכות בנו, אמנחותפ השלישי.
הערות שוליים

↑  Peter Clayton, Chronicle of the Pharaohs, Thames & Hudson Ltd, 1994. pp.113-114
↑  Clayton, p.114.
↑  Bryan, Betsy. The Reign of Thutmose IV. Baltimore, The Johns Hopkins University Press, 1991. p. 335.
↑  William L. Moran, The Amarna Letters. Johns Hopkins University Press, 1992. p. 93.
↑  Bryan (1991), p.14.
↑  Peter Der Manuelian. Studies in the Reign of Amenophis II. Hildesheimer Ägyptologische Beiträge(HÄB) Verlag, 1987. p. 20.
↑  Donald B. Redford. "The Chronology of the Eighteenth Dynasty." Journal of Near Eastern Studies, Vol. 25, No. 2 (April 1966), p. 119
↑  Charles C. Van Siclen. "Amenhotep II", in: The Oxford Encyclopedia of Ancient Egypt. Ed. Donald Redford. Oxford University Press, 2001. Vol. 1, p.71.
↑  ürgen von Beckerath, Chronologie des Pharaonischen Ägypten.,, Philipp von Zabern, Mainz, 1997. p.190.
↑  Shaw, Ian; and Nicholson, Paul. The Dictionary of Ancient Egypt. The British Museum Press, 1995. p.290.
↑  Bryan (1991), p. 4.
↑  Bryan (1991), p. 5.
↑  Bryan (1991), p. 6.
↑  Bryan (1991), p. 4.
↑  Nicolas Grimal, A History of Ancient Egypt. Blackwell Books, 1992. p. 303
↑  Barry J. Kemp, Ancient Egypt: Anatomy of a Civilization. Routledge, 1989. p. 202
↑  Kemp, p. 303.
↑  Al-Ahram, Fruitful seasons", 21–27 November 2002, Issue No. 613.
↑  שלומית ישראלי, המיתולוגיה המצרית, מפה, 2005, עמ' 102
↑  שלומית ישראלי, המיתולוגיה המצרית, מפה, 2005, עמ' 102-103
↑  שלומית ישראלי, המיתולוגיה המצרית, מפה, 2005, עמ' 103
| 0 | 1 | 2 |
| --- | --- | --- |
| הקודם: אמנחותפ השני | פרעוני מצרים | הבא: אמנחותפ השלישי |
| --- | --- |
בקרת זהויות :  NLI: 987007303429705171  GND: 119037734  ISNI: 0000 0000 8366 2317  LCCN: n90727404  VIAF: 26233914   WorldCat (עם VIAF): 26233914 
פרט מאסטלת החלום, בו נראה תחותמס הרביעי מעלה מנחה לספינקס הגדול של גיזה. רפרודוקציה בגודל מלא.
המומיה של תחותמס הרביעי